**Notat**

**Den** **Journal nr.**

**Til Alle brugere af Værestedet. Fra Lars Holbøll**

**Vinteraktiviteter i Værestedet**

På grund af Corona arrangerer Værestedet aktiviteter ud ad huset, så der ikke befinder sig for mange personer i Værestedets lokaler.

Du har derfor mulighed for at tilmelde dig aktiviteter tirsdage og torsdage i perioden november, december og januar. Aktiviteterne begynder 3. og 5. november. Der kan være 12 personer på hvert hold, og tilmeldingen forgår efter princippet ”Først til mølle”. Du tilmelder dig aktiviteterne hos din hjemmevejleder/kontaktperson.

Hvis du ikke har tilmeldt dig en aktivitet, er du velkommen i Værestedet.

**Tirsdag**

* Tirsdag er der tilbud om gå-hold.
* Gå-holdet mødes uden for Værestedet hver tirsdag kl. 16.30.
* Gå-holdet planlægger på dagen hvor turen går hen. Du kan forvente, at der bliver arrangeret udflugter til eksempelvis København, så I kan se noget forskelligt.
* Pris for aktiviteten inkl. forplejning er 50 kr. pr gang eller et klip i madkortet.
* Husk penge til drikkevarer.
* På turen finder I et sted at spise.
* Du tilmelder dig denne aktivitet for perioden november, december og januar og tilmeldingen er bindende.
* Når du har tilmeldt dig denne aktivitet, har du ikke mulighed for at komme i Værestedet den pågældende aften.
* Husk mundbind, da du skal have mundbind når du går ind på en restaurant. Du må også gerne tage dit rejsekort med.
* Det er Eva og Kari som er tovholder på aktiviteten.

**Torsdag**

* Torsdag er der tilbud om at tilmelde sig bowlingholdet.
* Bowlingholdet mødes i Cecilies Bowlingcenter hver torsdag kl. 17. Adressen er Hørkær 1Herlev.
* Når I er færdige med at bowle, så er der fællesspisning i Bowlingcenteret eller på en cafe i nærheden.
* Pris for hele aktiviteten inkl. bowling og forplejning er 50 kr. pr gang eller et klip i madkortet.
* Husk penge til drikkevarer.
* Du tilmelder dig denne aktivitet for perioden november, december og januar.
* Når du har tilmeldt dig denne aktivitet har du ikke mulighed for at komme i Værestedet den pågældende aften.
* Husk mundbind, da du skal have mundbind når du er i spiseafdelingen/restauranten. Når du bowler skal du ikke bruge mundbind.
* Det er Annette og Bjarne som er tovholder på aktiviteten.

For begge aktiviteter er det gældende, at du tilmelder dig for hele perioden november, december og januar. Når du har tilmeldt dig til en aktivitet har du ikke mulighed for at komme ind i Værestedet den pågældende aften i perioden. På den måde undgår vi at der kommer for mange personer i Værestedet ad gangen.

Vi evaluerer denne ordning i januar måned.

**Der vil også ske ændringer ift. de øvrige aktiviteter i Værestedet.**

Juleturen til Tivoli bliver desværre aflyst.

Juleklip arrangeres forsat, for dem som er i Værestedet. Pårørende bliver desværre ikke inviteret.

Julefrokosten afholdes på de hold man tilmelder sig. For dem som kommer i Værestedet, vil der også blive arrangeret en julefrokost.

Nytårsaften planlægges ind til videre som den plejer.

Vi håber I tager godt i mod disse nye tiltag, så vi forhåbentlig kommer igennem vinteren uden smitte.